b'\n_START_ARTICLE_\nSilver Arrows\n_START_PARAGRAPH_\nSilver Arrows (saksaksi Silberpfeile) oli saksalaisen lehdist\xc3\xb6n antama nimi Mercedes Benzin ja Auto Unionin kilpa-autoille vuosina 1934\xe2\x80\x931939. My\xc3\xb6hemmin nime\xc3\xa4 k\xc3\xa4ytettiin my\xc3\xb6s Mercedes-tallin autoista vuosina 1954\xe2\x80\x931955 ja uudestaan 2010._NEWLINE_Vuosikymmenten ajan jokaisella valtiolla oli perinteiset v\xc3\xa4rit kilpa-autoissaan. Italialaisilla on nyky\xc3\xa4\xc3\xa4nkin kuuluisa Rosso Corsan punainen, brittil\xc3\xa4isill\xc3\xa4 vihre\xc3\xa4, ranskalaisilla sininen jne._NEWLINE_Saksalaiset autot kuten Blizen Benz olivat valkoisia, kuten kolme Mercedest\xc3\xa4, jotka ajoivat kolmoisvoittoon Ranskan GP:ss\xc3\xa4 1914. Toisaalta vuonna 1922 Giulio Masetti ja 1924 Christian Werner voittivat Italian Targa Florion kilpailun punaisenv\xc3\xa4risell\xc3\xa4 Mercedeksell\xc3\xa4. Rudolf Caracciola voitti vuoden 1931 Mille Miglian kilpailun 200-hevosvoimaisella Mercedes Benz SSK -autolla, jota kutsuttiin Valkoiseksi Elefantiksi._NEWLINE_Tarinan mukaan Silver Arrowsin nimen alkuper\xc3\xa4 syntyi vahingossa. Vuonna 1934 Kansainv\xc3\xa4linen moottoriurheilun hallitus asetti kyseisen\xc3\xa4 vuonna kilpa-autojen maksimipainoksi 750 kiloa renkaat ja polttoaine yhteenlaskettuna. Sanotaan ett\xc3\xa4 kev\xc3\xa4\xc3\xa4ll\xc3\xa4 1934 Mercedes Benz -tiimi asetti uuden Mercedes-Benz W25 -autonsa mitat tarkastukseen N\xc3\xbcrburgringin Eifelrenneniss\xc3\xa4, se painoi 751 kiloa. Kilpailumanageri Alfred Neubauer ja kuljettaja Manfred von Brauchitsch v\xc3\xa4ittiv\xc3\xa4t heill\xc3\xa4 olleen idea raaputtaa maalit pois auton kyljest\xc3\xa4 kevent\xc3\xa4\xc3\xa4kseen painoa. Tarinan jatkon mukaan seuraavana p\xc3\xa4iv\xc3\xa4n\xc3\xa4 kiilt\xc3\xa4v\xc3\xa4 hopeanv\xc3\xa4rinen alumiinikuori tutkittiin ja auto l\xc3\xa4p\xc3\xa4isi tarkastuksen. Brauchitschin voitettua kilpailun 350-hevosvoimaisella autollaan syntyi nimi Silver Arrows legendan mukaan. Tarina kuitenkin ilmestyi vasta 1958 kun Neubauerin el\xc3\xa4m\xc3\xa4kerta julkaistiin. Tarina ei kuitenkaan pid\xc3\xa4 paikkaansa, koska Eifelrenneniss\xc3\xa4 k\xc3\xa4ytettiin Formula LIbre -s\xc3\xa4\xc3\xa4nt\xc3\xb6j\xc3\xa4, eli kaikenlaiset autot olivat sallittuja._NEWLINE_Vuonna 1937 Mercedes Benz W125 moottori tuotti jo 646 hevosvoimaa. Silver Arrowsin Mercedes ja Auto Unionin autot kulkivat yli 300 kilometrin tuntivauhtia ja nopeusenn\xc3\xa4tysmittauksissa jopa 400 kilometrin tuntivauhtia._NEWLINE_Kuuluisia Silver Arrowsilla kilpailleita kuljettajia ovat Rudolf Caracciola, Hermann Lang, Stirling Moss ja Juan Manuel Fangio. Nyky\xc3\xa4\xc3\xa4n Silver Arrowsin kuljettajista on elossa kaksi henkil\xc3\xb6\xc3\xa4. Paul Pietsch joka kilpaili Auto Unionilla ja Heinz Brendel, joka kilpaili Mercedeksell\xc3\xa4._NEWLINE_Silver Arrowsin my\xc3\xb6t\xc3\xa4 tieautojen perinteinen v\xc3\xa4ri periytyi muillekin. Saksalaisilla autoilla on perinteinen hopeanharmaa v\xc3\xa4ri, Porsche ja BMW mielt\xc3\xa4v\xc3\xa4t valkoista v\xc3\xa4ri\xc3\xa4 ja Audi k\xc3\xa4ytt\xc3\xa4\xc3\xa4 hopean v\xc3\xa4ri\xc3\xa4 Auto Unionin perinteen\xc3\xa4._NEWLINE_Vuonna 1999 Le Mansin 24 tunnin ajoon osallistui seitsem\xc3\xa4n Silver Arrows -autoa. Kolme kuuluisaa Mercedes Benz CLR -autoa, kaksi Brittil\xc3\xa4ist\xc3\xa4 LM-GT1 Audi R&C -autoa ja kaksi Joest Racing LMP Audi R&R -autoa, jotka sijoittuivat kilpailussa kolmanneksi ja nelj\xc3\xa4nneksi._NEWLINE_Vuonna 2010 Ross Brawnin Mercedes GP -joukkue esitteli uudet hopeanv\xc3\xa4riset autonsa joilla talli kilpailee F1-sarjassa Nico Rosbergin ja Michael Schumacherin voimin.'